<http://schema.org/articleBody>
"El Bar\u00E7a ja coneix tots els possibles rivals al sorteig dels quarts de final de la Lliga de Campions de dem\u00E0 a la seu de la UEFA (12.00 h). El Reial Madrid i el Chelsea van ser els \u00FAltims a obtenir el passaport. Si els anglesos van necessitar una pr\u00F2rroga davant del N\u00E0pols, el Madrid va tenir la feina m\u00E9s f\u00E0cil gr\u00E0cies a les errades defensives del CSKA rus, que va sortir golejat del Bernab\u00E9u. Un gol d&amp;#039;Higua\u00EDn va encarrilar el triomf dels blancs enfront d&amp;#039;un equip rus que va encaixar el segon gol despr\u00E9s d&amp;#039;una errada incomprensible del porter en un xut lluny\u00E0 de Cristiano Ronaldo. Benzema va sentenciar a vint minuts del final, ja que el partit d&amp;#039;anada va acabar amb empat 1-1. El gol de Tosic als 76 minuts no va arribar a posar nervi\u00F3s un Madrid que va acabar la feina amb el quart gol, obra un altre cop de Cristiano Ronaldo. Aquesta golejada, c\u00F2moda i sense patiments, situa els blancs al bombo dels quarts de final de la Champions, sorteig en qu\u00E8 tamb\u00E9 se sabr\u00E0 quins s\u00F3n els possibles encreuaments a les semifinals. La pitjor not\u00EDcia del partit per a un Jos\u00E9 Mourinho cr\u00EDtic amb l&amp;#039;actitud del seu p\u00FAblic va ser la targeta groga que va veure Xabi Alonso al minut 49, una targeta que li impedir\u00E0 jugar en el partit d&amp;#039;anada del pr\u00F2xim partit europeu dels madridistes. Emoci\u00F3 a Londres A Londres, el Chelsea va guanyar el tercer partit des de l&amp;#039;arribada del t\u00E8cnic Roberto Di Matteo. Els  blues van aixecar el 3-1 advers del N\u00E0pols de l&amp;#039;anada gr\u00E0cies als gols de Drogba, Terry i Lampard de penal quan faltaven 12 minuts per a la fi del matx. Inler havia fet el 2-1 per als napolitans. A la pr\u00F2rroga, un gol del serbi Ivanovic va donar la classificaci\u00F3 per als quarts de final a un equip que ha recuperat el seu millor car\u00E0cter combatiu des de l&amp;#039;ad\u00E9u del t\u00E8cnic Andr\u00E9 Villas-Boas."^^<http://www.w3.org/2001/XMLSchema#string>
<http://www.ara.cat/esports/Madrid-falla-davant-fluix-CSKA_0_664133661.html>